b'\n_START_ARTICLE_\nNikolaj Nikolajevi\xc4\x8d Bogoljubov\n_START_SECTION_\n\xc5\xbdivljenje in delo\n_START_PARAGRAPH_\n23. oktobra 1953 je Bogoljubov postal \xc4\x8dlan Sovjetske akademije znanosti. Leta 1966 je prejel Heinemanovo nagrado za matemati\xc4\x8dno fiziko, leta 1983 zlato medaljo Lavrentjeva za delo O stohasti\xc4\x8dnih procesih v dinami\xc4\x8dnih sistemih (\xd0\x9e \xd1\x81\xd1\x82\xd0\xbe\xd1\x85\xd0\xb0\xd1\x81\xd1\x82\xd0\xb8\xd1\x87\xd0\xb5\xd1\x81\xd0\xba\xd0\xb8\xd1\x85 \xd0\xbf\xd1\x80\xd0\xbe\xd1\x86\xd0\xb5\xd1\x81\xd1\x81\xd0\xb0\xd1\x85 \xd0\xb2 \xd0\xb4\xd0\xb8\xd0\xbd\xd0\xb0\xd0\xbc\xd0\xb8\xd1\x87\xd0\xb5\xd1\x81\xd0\xba\xd0\xb8\xd1\x85 \xd1\x81\xd0\xb8\xd1\x81\xd1\x82\xd0\xb5\xd0\xbc\xd0\xb0\xd1\x85), 1984 zlato medaljo Lomonosova za pomembne dose\xc5\xbeke na podro\xc4\x8dju matematike in teoreti\xc4\x8dne fizike, leta 1989 zlato medaljo Ljapunova za obse\xc5\xbeno delo na podro\xc4\x8dju stabilnosti, kriti\xc4\x8dnih pojavov in faznih prehodov v teoriji sestave delcev, leta 1992 pa je posmrtno prejel Diracovo medaljo za temeljne doprinose fiziki in matematiki._NEWLINE_V statisti\xc4\x8dni fiziki je bilo njegovo raziskovanje Bose-Einsteinove kondenzacije neidealnega plina zelo plodno. Pomeni temelje za teorijo superteko\xc4\x8dnosti helija II. Po\xc5\xbeivilo je precej poznej\xc5\xa1ih raziskav z metodo kvazi delcev. Pozneje je posplo\xc5\xa1il to metodo na fermione in jo uporabil pri pojavu superprevodnosti s sistemati\xc4\x8dno mikroskopsko teorijo. Znamenite Bogoljubove transformacije so temelj sodobne fizike. V fiziki osnovnih delcev je bil Bogoljubov prvi, ki je podal natan\xc4\x8den dokaz ena\xc4\x8db nepomi\xc4\x8dne kotne disperzije za pionski jedrski raztros, na podlagi krajevne kvantne teorije polja. To delo je izhajalo iz njegovega raziskovanja aksiomatske osnove relativisti\xc4\x8dne kvantne teorije polja in zgradbe S matrik._NEWLINE_Drugo pomembno delo je bila njegova sistemati\xc4\x8dna dolo\xc4\x8ditev renormalizacijskih postopkov za prera\xc4\x8dune motenj S matrik. V matematiki je pomembno njegovo delo na podro\xc4\x8dju nelinearne mehanike in splo\xc5\xa1ne teorije dinami\xc4\x8dnih sistemov.'